Diari Oficial de la Generalitat Valenciana


Sumari del DOGV 8703, del 23-12-2019 (2019/12715)

Extracte de la Resolució de 2 de desembre de 2019, de la vicerectora d'Innovació i Transferència, per la qual es convoquen ajudes de la Universitat de València, a través de la Càtedra de Finances Internacionals - Banco Santander, per a la realització de pràctiques externes de l'estudiantat que curse estudis oficials en la Facultat d'Economia en el curs 2019/2020.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8703

Data del DOGV
:   23-12-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/12188


Data del document
:   02-02-2019

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 2 de desembre de 2019, de la vicerectora d'Innovació i Transferència, per la qual es convoquen ajudes de la Universitat de València, a través de la Càtedra de Finances Internacionals - Banco Santander, per a la realització de pràctiques externes de l'estudiantat que curse estudis oficials en la Facultat d'Economia en el curs 2019/2020. [2019/12015]  
BDNS (identif.): 487259.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual es pot consultar en la Base de Dades Nacional de Subvencions (http://www.pap.minhap.gob.es/bdnstrans):  
  
Primer. Beneficiaris  
Les persones destinatàries d'aquestes ajudes són els estudiants de la Universitat de València matriculats en la Facultat d'Economia.  
Els estudiants que sol·liciten les ajudes han de tindre els requisits següents en el moment de la sol·licitud:  
a) Estar matriculat/ada en alguna de les titulacions de grau següents de la Universitat de València durant el curs 2019/2020:  
  
- Grau en Administració i Direcció d'Empreses (ADE).  
- Grau en Economia (ECO).  
- Grau en Finances i Comptabilitat (FIC).  
- Grau en International Business (GIB).  
- Doble grau en ADE + Dret.  
- Doble grau en Turisme + Administració i Direcció d'Empreses (TADE).  
- Dobles titulacions internacionals (DTI):  
- Grau en Administració i Direcció d'Empreses (GADE).  
- Grau en Economia (GECO).  
- Grau en International Business (GIB).  
b) Haver superat els crèdits corresponents als tres primers cursos del grau en què està matriculat/ada.  
c) Que la nota mitjana dels crèdits equivalents als tres primers cursos del grau en què està matriculat/ada siga, com a mínim, de 7 sobre 10.  
d) Tindre un coneixement d'anglés o de l'idioma de treball de la destinació igual o superior a un B1, d'acord amb el Marc Europeu Comú de Referència per a les Llengües (CEFR).  
e) No tindre ni haver tingut cap relació contractual de tipus laboral, de prestació de serveis o assimilable, amb l'empresa en què exercirà les pràctiques acadèmiques.  
  
Segon. Objecte  
L'objecte d'aquesta convocatòria és concedir deu ajudes econòmiques destinades a facilitar la realització de pràctiques acadèmiques externes extracurriculars en l'àrea de les finances als estudiants que cursen estudis oficials en la Facultat d'Economia de la Universitat de València durant el curs 2019/2020.  
La finalitat d'aquestes ajudes és afavorir i promoure entre l'estudiantat universitari la millora de la seua ocupabilitat i el seu futur professional en la mencionada àrea.  
  
Tercer. Bases reguladores  
https://www.uv.es/uvcatedres/Convocatoria\_Ayudas\_Finanzas\_val.pdf  
  
Quarta. Quantia  
El pagament de les ajudes se sufraga a càrrec del crèdit del pressupost de la Universitat de València per a l'any 2019 de l'orgànica 5833054228 i específica 34202048. L'import total màxim de les ajudes que es concedeix puja a 24.000 euros.  
La Càtedra de Finances Internacionals - Banco Santander de la Universitat de València aportarà les ajudes segons el criteri següent:  
- Pràctiques a Espanya: 300 euros /mes.  
- Pràctiques en un país de la UE diferent d'Espanya: 600 euros/mes.  
Cinquena. Termini de presentació de sol·licituds  
Les sol·licituds es poden presentar a partir de l'endemà de la publicació de l'extracte en el Diari Oficial de la Generalitat Valenciana (DOGV), i fins a l'1 de març de 2020, a les 14.00 hores.  
  
València, 2 de desembre de 2019.- La vicerectora d'Innovació i Transparència (p. d. la rectora, DOGV 27.06.2019): M. Dolores Real García.